भाजपा प्रमुख ने कई ट्वीट के माध्यम से कहा, "मैं प्रधानमंत्री नरेंद्र मोदी को उनके मजबूत नेतृत्व के लिए बधाई देता हूं, जिन्होंने भारत की रणनीति और आर्थिक स्थिति को वैश्विक तौर पर बढ़ाया है। राष्ट्रीय सुरक्षा और भारत के रणनीतिक हितों से संबंधित मुद्दों पर उनका जोर आने वाले वर्षों में 130 करोड़ भारतीयों को लाभान्वित करता रहेगा।" उन्होंने कहा कि भारत के सशस्त्र बलों का शुमार बेहतरीन बलों में होता है। वे पूरी तरह से शांति के लिए प्रतिबद्ध हैं, लेकिन वे शांति के माहौल को खराब करने वाले तत्वों को कड़ा जवाब देने के लिए भी पूरी तरह से तैयार हैं।